b'\n_START_ARTICLE_\nGuys and Dolls\n_START_PARAGRAPH_\nGuys and Dolls er en  musical med musik og tekst af Frank Loesser til en historie af Jo Swerling og Abe Burrows. Musicalen er baseret p\xc3\xa5  "The Idyll of Miss Sarah Brown" og "Blood Pressure", to noveller af Damon Runyon,, men stykket l\xc3\xa5ner ogs\xc3\xa5 personer og handlingselementer fra andre historier af Runyon, s\xc3\xa6rligt "Pick the Winner"._NEWLINE_Premieren fandt sted p\xc3\xa5 Broadway i 1950. Stykket fik over 1.200 opf\xc3\xb8relser og vandt en Tony Award for bedste musical. Musicalen har f\xc3\xa5et adskillige genopf\xc3\xb8relser p\xc3\xa5 Broadway og i London og er desuden blevet indspillet som film i 1955 med Marlon Brando, Jean Simmons, Frank Sinatra og Vivian Blaine i hovedrollerne._NEWLINE_Guys and Dolls vandt en Pulitzer for bedste drama i 1951. Beslutningen blev imidlertid omst\xc3\xb8dt, idet den amerikanske komit\xc3\xa9 House Un-American Activities Committee (HUAC) havde indledt en unders\xc3\xb8gelse af Abe Burrows p\xc3\xa5st\xc3\xa5ede kommunistiske sympatier, hvorfor juryen ved Columbia University brugte sin vetoret imod prisoverr\xc3\xa6kkelsen; der blev ikke uddelt en Pulitzer for drama det \xc3\xa5r.'